Мичара ели ца хууш марха а еана, Веданара г1опа т1ехулара стигал д1а а къовлаелла, 1индаг1 хоьттира, эсала, аьхна аьхкенан мох хьаькхира Хулло чуьра схьа. Зуькар т1етт1а чаг1луш дара. Цецбевлла лаьтташ болу г1ролера суьйлий цхьана ч1агара юкъабахара. Лоха а, буто догймаш долчу суьлий тарраш лаьттахула текхаш, суйнаш туьйсуш дара. Нахана тамашийна хеттарг, зуькарна дуьхьал волу Эпенди-Хьаьжа, массарал лакха а кхийсалуш, я Джаббар аьлча а соцуш вацара. Цхьа сахьт даьлча, зуькар ц1еххьана сецира.